יורם לס

יורם זכריהו לַס (נולד ב-30 בינואר 1945) הוא פרופסור אֶמֶרִיטוּס בפקולטה לרפואה באוניברסיטת תל אביב בחוג לפיזיולוגיה ופרמקולוגיה, חבר כנסת בכנסת ה-13 מטעם מפלגת העבודה ומנכ"ל לשעבר של משרד הבריאות.

== ביוגרפיה ==
נולד לאב רופא, ד"ר נתן לס, מומחה לאלרגיה, שעלה מווילנה ב-1935 ולאם רופאת שיניים. התגייס לצה"ל במסגרת העתודה האקדמית, למד רפואה באוניברסיטה העברית בירושלים והוסמך כרופא ב-1971. את שירותו בצה"ל עשה כקצין רפואה בגדוד 50, והגיע לדרגת רב-סרן. במלחמת יום הכיפורים שירת כרופא בחטיבת הצנחנים.

בתחילת שנות השבעים הצטרף לסגל הפקולטה לרפואה באוניברסיטת תל אביב. בהמשך, קודם לדרגת פרופסור מן המניין בחוג לפיזיולוגיה ופרמקולוגיה ושימש גם סגן דקאן הפקולטה.

בשנות ה-80 התפרסם כשהנחה לצד יעל דן את תוכנית הטלוויזיה "תצפית" ששודרה בערוץ הראשון ועסקה בחידושים בתחום המדע.<ref>[http://jpress.org.il/Olive/APA/NLI_heb/SharedView.Article.aspx?href=MAR%2F1984%2F05%2F10&id=Ar02009&sk=3CE6B95B מבחר משדרים], מעריב, 10 במאי 1984, עמ' 20</ref>

=== מנכ"ל משרד הבריאות ===
בשנים 1988–1989 כיהן כמנכ"ל משרד הבריאות, תחת השרים שושנה ארבלי-אלמוזלינו ויעקב צור. בתחילת תקופת עבודתו במשרד הבריאות, החל מינואר 1988, שבתו הרופאים העובדים בבתי החולים הממשלתיים, במחאה על תנאי עבודתם ושכרם.<ref>דליה מזורי, אורי גינוסר ואלי דנון, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F01%2F22&id=Ar00600&sk=249F2700 רופאי המדינה והמרדימים ימשיכו בהשבתות בשבוע הבא], מעריב, 22 בינואר 1988, עמ' 6.</ref> במהלך המשבר, אשר הלך והחריף לאורך חודשים רבים, הושבתו חליפות שירותי רפואה שונים בבתי החולים ברחבי הארץ.<ref>לדוגמה: דליה מזורי וטל שחף, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F02%2F25&id=Ar00104&sk=BCE6B3EE רופאי המדינה ממשיכים בעיצומים], מעריב, 25 בפברואר 1988, עמ' 1; דליה מזורי ושרגא מקל, מאות ניתוחים מבוטלים בכל יום בגלל שביתות הרופאים, שם, 17 במרץ 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F03%2F17&id=Ar00107&sk=325E2693 עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F03%2F17&id=Ar00207&sk=B8C258F3 עמ' 2]; הנ"ל, רבבות חולים בכל בתי-החולים בארץ לא ינותחו עד יום ראשון, שם, 12 במאי 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F05%2F12&id=Ar00105&sk=DB0054BB עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F05%2F12&id=Ar00209&sk=91399B15 עמ' 2]; אורי גינוסר, שרגא מקל ודליה מזורי, 30 אלף עובדי מדינה פתחו בשביתה "בלי הגבלת זמן", שם, 14 ביוני 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F06%2F14&id=Ar00100&sk=89998DCA עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F06%2F14&id=Ar00208&sk=4703578E עמ' 2]; דליה מזורי, הרופאים משביתים מחר את כל בתי החולים מהבוקר למשך יממה, שם, 11 באוגוסט 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F08%2F11&id=Ar00105&sk=542B9DD5 עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F08%2F11&id=Ar00209&sk=83B63A88 עמ' 2]; דליה מזורי, רופאי המדינה משביתים בתיה"ח הממשלתיים ליממה, שם, 6 בנובמבר 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F11%2F06&id=Ar00109&sk=9450A6CD עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F11%2F06&id=Ar00215&sk=6A9894E7 עמ' 2]; </ref> שרי הבריאות והמנכ"ל לס ניהלו משא ומתן מתוקשר לאורך חודשים עם פקידי משרד האוצר, אשר הידרדר גם לחילופי האשמות הדדיות.<ref>שרגא מקל, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F07%2F11&id=Ar01200&sk=2A73DB0F בכיר באוצר: פרופ' לס סילף סיכומים; מנכ"ל מש' הבריאות: זוהי טענה מסולפת], מעריב, 11 ביולי 1988, עמ' 12.</ref>

בספטמבר 1988 החלה התפרצות מחודשת של נגיף הפוליו בישראל.<ref>אודי רבינוביץ, אמיר גילת וראובן בן-צבי, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F09%2F06&id=Ar00703&sk=A6F37513 חשד לעוד שני מקרי פוליו], מעריב, 6 בספטמבר 1988, עמ' 7.</ref> בתגובה לטענות כי האירוע הוא מגפה, הגיב לס תחילה: "אין מגפה וזוהי התפרצות של המחלה".<ref>דליה מזורי, אהוד רבינוביץ ועמנואל הרוזן, חשש הפוליו גובר: מתרחב המבצע לחיסון מאות אלפים נגד שיתוק ילדים, מעריב, 23 בספטמבר 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F09%2F23&id=Ar00112&sk=91FEFA20 עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F09%2F23&id=Ar00208&sk=F2730151 עמ' 2]; יהודה גורן, "זוהי מגפה", שם, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F09%2F23&id=Ar00306&sk=FBA75758 עמ' 3].</ref> באותה עת הזמינה הסתדרות הרוקחים מאות אלפי חיסונים, אולם לס סירב לאשר את מכירתם והתבטא: "תושבי מדינת ישראל יקבלו חיסון בהתאם להחלטות משרד הבריאות ועל סמך העובדות בשטח".<ref>דליה מזורי, משרד הבריאות יבא 4 מיליון מנות חיסון נגד פוליו, מעריב, 6 באוקטובר 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F10%2F06&id=Ar00105&sk=9F79D1C4 עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F10%2F06&id=Ar00200&sk=6B22B8A5 עמ' 2].</ref> עם זאת, לאחר זמן הוביל לס מבצע חיסון גדול ומזורז.<ref>[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F11%2F09&id=Ar01503&sk=F7D47ACD פרופ' לס: בתוך שבועות תיושם מדיניות חיסון חדשה נגד פוליו], מעריב, 9 בנובמבר 1988, עמ' 15.</ref> לאחר שהושמעה ביקורת על לוח זמנים צפוף מדי למבצע החיסונים, חוסנו תחילה הילדים ואחריהם המבוגרים.<ref>דליה מזורי, המונים הסתערו על תחנות חיסון וגרמו למחסור זמני בתרכיב, מעריב, 10 באוקטובר 1988, [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F10%2F10&id=Ar00100&sk=F0016B7B עמ' 1] ו[http://jpress.org.il/Olive/APA/NLI_heb/SharedView.Article.aspx?href=MAR%2F1988%2F10%2F10&id=Ar00203&sk=EDA44839 עמ' 2].</ref> במאי 1989 התפטר לס מתפקידו.<ref>דליה מזורי, [http://jpress.org.il/Olive/APA/NLI_heb/SharedView.Article.aspx?href=MAR%2F1989%2F05%2F30&id=Ar00907&sk=F2E3B42B התפטר מנכ"ל משרד הבריאות], מעריב, 30 במאי 1989, עמ' 9.</ref>

=== פעילות פוליטית ===
בסוף שנות ה-70 היה פעיל במפלגת ד"ש.<ref>[http://jpress.org.il/Olive/APA/NLI_heb/SharedView.Article.aspx?href=DAV%2F1978%2F08%2F08&id=Ar00410&sk=50EB608C מזכירות ד"ש בתל אביב הרכיבה רשימת מועמדים למועצת העירייה], דבר, 8 באוגוסט 1978, עמ' 4.</ref> ב-1990 עמד בראש וועדה לחקירת נסיבות תבוסת מפלגת העבודה בבחירות לכנסת השתים עשרה,<ref>מנחם רהט, [http://jpress.org.il/Olive/APA/NLI_heb/SharedView.Article.aspx?href=MAR%2F1990%2F05%2F16&id=Ar00303&sk=831561D7 פרופ' לס דן בבית-שמש עד הבוקר ולא פישר בין תומכי פרס לרבין], מעריב, 16 במאי 1990, עמ' 3.</ref> אולם התפטר לפני הגשת מסקנותיה.<ref>מנחם רהט, [http://jpress.org.il/Olive/APA/NLI_heb/SharedView.Article.aspx?href=MAR%2F1990%2F05%2F27&id=Ar00601&sk=28F1951F ועדת לס - ללא היו"ר שהתפטר - תגיש מסקנותיה בשתי גרסאות], מעריב, 27 במאי 1990, עמ' 6.</ref> בשנת 1992 נבחר לכנסת ה-13 מטעם המפלגה. בכנסת הוא היה יושב-ראש ועדת משנה לאשפוז, יושב-ראש ועדת המשנה לענייני התאגידים הממשלתיים, יושב-ראש ועדת משנה למערך בריאות הנפש בצה"ל, חבר בוועדת העבודה והרווחה, חבר בהוועדה לענייני ביקורת המדינה וחבר בוועדה המשותפת לחוק ביטוח בריאות ממלכתי. בוועדת העבודה והרווחה שימש יו"ר ועדת המשנה לבריאות. סיים את כהונתו בכנסת ב-1996.

=== המשך דרכו ===
לאחר שעזב את הכנסת חזר לאקדמיה ומאז, הוא מלמד בחוג לפיזיולוגיה ופרמקולוגיה בבית הספר לרפואה באוניברסיטת תל אביב.

בשנת 2011 הקים את חברת "ניופילטריישן", העוסקת במיחזור סלילי דיאליזה לצורכי סינון מים בחקלאות, בתעשייה ואף לשתייה. הוא מעורב בפרויקט פילנתרופי באפריקה, המשתמש בטכנולוגיה זו.

ביולי 2020 החל לס להגיש, מדי יום חמישי, תוכנית רדיו ב-103fm, בה הוא שוחח עם מאזינים על ענייני היום.

לס נשוי ואב לשלושה. מתגורר בשכונת רמת אביב בתל אביב.

== משבר הקורונה ==
בשנת 2020 טען שהיחס של ממשלת ישראל (וכן בעולם ברובו הגדול) למגפת הקורונה חמור מדי והתנגד לצעדים החמורים שנקטה הממשלה. בין היתר העלה את הסכנות של צעדי הסגר על הפגיעה במשק והשלכותיו על בריאותם הנפשית של האזרחים - מה שעלול להתבטא גם במחלות פיזיות והתאבדויות. כמו כן אמר שהשבתה של המשק בישראל בעקבות הרצון לשמור על הקשישים היא הרסנית ומיותרת. בהמשך הסביר שכוונתו לא להקריב את הקשישים והאוכלוסיות בסיכון, אלא להנחות אותם לשמור על בידוד עצמי גבוה. בעקבות עמדותיו אלה הופיע רבות בכלי התקשורת כמתנגד לטיפול משרד הבריאות במשבר.<ref></ref> בהמשך ייחס את ירידת התפשטות הקורונה ליצירת חסינות עדר טבעית ולא לצעדי המנע שננקטו על ידי הממשלה, בנו אורי לס מנהל תיכון עירוני ד בתל אביב הסכים חלקית עם דעות אביו, למרות זאת סגר את בית הספר בהתאם להנחיות לאחר שהתגלה חולה קורונה במוסד<ref></ref>.

בנוגע לחיסון הקורונה התבטא לס כי החיסונים נעשו "בטכנולוגיה חדשה" ו"מתוך היסטריה"<ref></ref>, וכי הם עלולים לגרום למחלות. עם זאת, המליץ לאוכלוסיית הסיכון להתחסן, וזמן קצר אחר תחילת החיסונים בישראל התחסן בעצמו.

עיריית תל אביב-יפו גייסה אותו להובלה בהתנדבות את הקמפיין "זה הזמן לקנות מקומי" שנועד לסייע לעסקים קטנים שנפגעו מהמשבר. במהלך הסרטון לס הגיב בהומור עצמי על הביקורת והחיקויים שנערכו על דבריו וסגנונו לאורך התקופה.<ref></ref>

==קישורים חיצוניים==

*
*מיכאל דק, [http://jpress.org.il/Olive/APA/NLI_heb/SharedView.Article.aspx?href=KOTERT%2F1988%2F02%2F10&id=Ar02000&sk=5BE09F47 המשבר הראשון של יורם לס], כותרת ראשית, 10 בפברואר 1988, עמ' 18 ועמ' 44
*שרה ליבוביץ, "מצעד האיוולת" - התמודדות משרד הבריאות בראשות לס עם נגיף הפוליו בשנת 1988, העולם הזה, 12 באוקטובר 1988, [https://olam.eu-central-1.linodeobjects.com/pages/2667/f-6.png עמ' 6] ו[https://olam.eu-central-1.linodeobjects.com/pages/2667/f-36.png עמ' 36]
*
*[https://www.youtube.com/watch?v=4jet9CqfBmw כאן 11 | פרופסור יורם לס טוען שאף אחד לא יכול לסתור את המספרים שלו. ובכן, מצאנו מישהו - פרופסור יורם לס]
*בר שם-אור, [https://www.facebook.com/320149969661/posts/10158740937094662/ "זאת לא מגפה": הביקורת של פרופ' לס כמנכ"ל משרד הבריאות בתקופת התפרצות מחלת הפוליו], הצינור - רשת 13, 11 ו-12 באוגוסט 2020
* 

==הערות שוליים==

קטגוריה:חברי הכנסת מטעם העבודה
קטגוריה:רופאים ישראלים
קטגוריה:רבי-סרנים בצה"ל
קטגוריה:בוגרי העתודה האקדמית
קטגוריה:מנכ"לי משרד הבריאות
קטגוריה:סגל אוניברסיטת תל אביב: רפואה
קטגוריה:סגל 103fm
קטגוריה:חברי הכנסת השלוש עשרה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1945